CELEX: 62018CN0694
Language: et
Date: 2018-11-07 00:00:00
Title: Kohtuasi C-694/18: Eelotsusetaotlus, mille on esitanud Tribunal Económico Administrativo Central de Madrid (Hispaania) 7. novembril 2018 – Ente Público Radio Televisión Madrid versus Agencia Estatal de la Administración Tributaria

25.2.2019   
            
            
               ET
            
            
               Euroopa Liidu Teataja
            
            
               C 72/3
            
         
      Eelotsusetaotlus, mille on esitanud Tribunal Económico Administrativo Central de Madrid (Hispaania) 7. novembril 2018 – Ente Público Radio Televisión Madrid versus Agencia Estatal de la Administración Tributaria
      (Kohtuasi C-694/18)
      (2019/C 72/04)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Económico Administrativo Central de Madrid
      
         Põhikohtuasja pooled
      
      
         Kaebaja: Ente Público Radio Televisión Madrid
      
         Vastustaja: Agencia Estatal de la Administración Tributaria
      
         Eelotsuse küsimused
      
      
                  1.
               
               
                  Kas on võimalik käsitada kirjeldatud üksusi koos avalik-õiguslike organisatsioonidega, kes on nad asutanud, ühe käibemaksukohustuslasena, nagu on ette nähtud direktiivi 2006/112/EÜ (1) artiklis 11?
               
            
                  2.
               
               
                  Kui vastus eelmisele küsimusele on jaatav, kas tuleks arvestada, et rahastamisvahendeid, mida need üksused saavad avalik-õiguslikelt organisatsioonidelt, kes on nad asutanud, ei või mingil juhul kvalifitseerida tasuks käibemaksuga maksustatavate teenuste eest?
               
            
                  3.
               
               
                  Kas nende üksuste tasutud sisendkäibemaksu mahaarvamise osas peaks maha arvatava summa kindlaks määrama üks maksukohustuslane kui selline, kohaldades direktiivi 2006/112/EÜ artiklit 168, sõltuvalt tema poolt läbi viidud tegevusest?
               
            
                  4.
               
               
                  Kas konkreetselt ja avalik-õigusliku televisioonitegevuse puhul, kus tegevusalad võivad olla kahetist laadi, ja ka juhul, kui neid käsitatakse koos avalik-õiguslike organisatsioonidega, kellel on nende kapitalis enamusosalus, ühe maksukohustuslasena, tuleks käsitada maha arvatavana ainult seda sisendkäibemaksu osa, mida võib pidada seotuks tema majandustegevusega?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).